Mətanət Atakişiyeva

Mətanət Ağazair qızı Atakişiyeva () — Azərbaycan aktrisası, Azərbaycan Respublikanın Əməkdar artisti (2002).

 Həyatı 
Mətanət Atakişiyeva 16 may 1962-ci ildə Bakı şəhərində anadan olmuşdur. 1983-cü ildə M. A. Əliyev adına Azərbaycan Dövlət İncəsənət İnstitutunun Dram və kino aktyorluğu fakültəsini bitirmişdir. Həmin ildən də Akademik Milli Dram Teatrının artist heyətinə qəbul edilmişdir. Bu teatrın səhnəsində çox sayda tamaşada rol almışdır. Bundan başqa aktrisa bir neçə teletamaşada və filmdə çəkilmişdir.

M. Atakişiyeva 2002-ci ildə Azərbaycan Respublikanın Əməkdar artisti fəxri adına layiq görülmüşdür. 2013-cü ilin mayında teatr sahəsindəki xidmətlərinə görə "Humay" milli mükafatını almışdır. 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 10 may 2022-ci ildə, 6 may 2023-cü ildə və 9 may 2024-cü ildə Prezident Mükafatına layiq görülmüşdür.

 Əsas rolları 
 İblis (H. Cavid) — qaraçı
 Atabəylər (N. Həsənzadə) — kəniz
 Sehrli alma (Y. Lada) — dayə
 Nişanlı qız (S. Rəhman) — Qəmər
 Od gəlini (C. Cabbarlı) — 2-ci qız
 Ah, Paris… Paris!.. (Elçin) — Gülər xanım
 Vaqif (S. Vurğun) — Gülnar
 Torpağa sancılan qılınc (N. Xəzri) — Gönçəqız
 Şeyx Xiyabani (İ. Əfəndiyev) — Səhər
 Məlik Məmməd (nağıl-tamaşa) — ispan gözəli; Gülçin; nağılçı
 Mənsiz dünya (N. Xəzri) — Qaratel
 Yalan (S. Rəhman) — Xumar
 Məhəbbət və azadlıq (G. Fiqeryedu) — Kleya
 Fərhad və Şirin (S. Vurğun) — Fitnə
 Özümüzü kəsən qılınc (B. Vahabzadə) — Mələk
 Burla Xatun (N. Xəzri) — Qısırca yengə
 Bu dünyanın adamları (Hidayət) — Səkinə
 Ulduz yaxud Ədirnə fəthi (C. Cabbarlı) — havalı qadın
 Ağqoyunlular və qaraqoyunlular (Ə. Əmirli) — Qaraqoyunlu bibi
 Brüsseldən məktublar (H. Həsənov) — Tubu xanım Axundova
 Qatil (Elçin) — Xanım Həsənzadə
 Ölüləri qəbiristanlıqda basdırın (İ. Şıxlı) — Sərvinaz bəyim
 Kaş araba aşmayaydı (O. İoseliani) — Tasiya
 Xəcalət (H. Mirələmov) — Fərqanə
 Eloğlu (A. Şaiq) — Anaxanım
 Şekspir (Elçin) — Sara Bernard
 Əmir Teymur (H. Cavid) — Dilşad

 Filmoqrafiya 
 Gümüşgöl əfsanəsi (film, 1984) — rol: Nərgiz
 Ordan-burdan (film, 1987) — rol: Rənanın rəfiqəsi
 Dəvətnamə (film, 2003) — rol: Firuzə
 Tənha durna uçuşu (film, 2003)
 Cavid ömrü (film, 2007)
 Absurdistan (film, 2008) (tammetrajlı bədii film) — rol: polisin arvadı
 Ayrılıq imiş (film, 2008)
 Vəkil hanı? (film, 2011)
 Ləyaqət hücrəsi (film, 2011)
 Mürafiə vəkillərinin hekayəti (film, 2011)
 Sübhün səfiri (film, 2012)
 Həyat çiçəyi (teleserial, 2013)
 Həyat sən nə qəribəsən (teleserial, 2013)
 Məhəbbət və susuzluq (film)
 İnanmırsansa (film) — rol: Arzu
 Yunus İmrə (film) — rol: Fatma

 İstinadlar 

Kateqoriya:Azərbaycan aktrisaları
Kateqoriya:Azərbaycan Dövlət Mədəniyyət və İncəsənət Universitetinin məzunları